BG 
 
 
СТАНОВИЩЕ  НА ЕВРОПЕЙСКАТА  ЦЕНТРАЛНА  БАНКА  
от 30 ноември  2010 година  
относно  ратифицирането  или прилагането  на Споразумението  за услугите  по пощенските  
плащания  
(CON/2010/85) 
 
Въведение  и правно  основание  
Деветнадесет  държави -членки1 се съгласиха  да подпишат  Споразумението  за услугите  по 
пощенските  плащания  от 12 август  2008 г., изготвено  от 24-ия Конгрес  на Всемирния  пощенски  
съюз  (наричано  по-долу  „Споразумението “). Засега  Европейската  централна  банка  (ЕЦБ ) не е 
консултирана  по отношение  на националните  проекти  за законодателни  разпоредби  за 
ратифициране  или прилагане  на Споразумението . Въпреки  че някои  от засегнатите  държави -
членки  вече са ратифицирали  Споразумението , все още е необходимо  то да бъде  ратифицирано  от 
повечето  от тях. 
ЕЦБ  е компетентна  да даде  становище  на основание  член  127, параграф  4 и член  282, параграф  5 
от Договора  за функционирането  на Европейския  съюз  (ДФЕС ) и второто  тире  на член  2, 
параграф  1 от Решение  на Съвета  98/415/E О от 29 юни 1998 г. за консултирането  на националните  
власти  с Европейската  централна  банка  по отношение  на проектите  за законодателни  разпоредби2, 
тъй като Споразумението  се отнася  до презграничните  платежни  инструменти . 
Управителният  съвет  прие  настоящото  становище  съгласно  изречение  първо  на член  17.5 от 
Процедурния  правилник  на Европейската  централна  банка . Негови  адресати  са компетентните  
национални  органи  на 19-те държави -членки , които  са се съгласили  да подпишат  Споразумението  
(наричани  по-долу  „съответните  държави -членки “). ЕЦБ  очаква , че проектите  за законодателни  
разпоредби , ратифициращи  Споразумението , ще бъдат  почти  идентични  в съответните  държави -
членки . Поради  тази причина  ЕЦБ  не очаква  да бъде  консултирана  по отношение  на проектите  за 
законодателни  разпоредби , които  са предмет  на настоящото  становище , прието  по собствена  
инициатива . ЕЦБ  си запазва  правото  да извършва  допълнителни  коментари  по отделните  
национални  проекти  за законодателни  разпоредби , надхвърлящи  обикновеното  ратифициране  на 
Споразумението , по отношение  на които  ЕЦБ  може  да бъде  консултирана  отделно . 
 
                                                 
1  Белгия , България , Чешката  република , Германия , Гърция , Испания , Франция , Италия , Кипър , Латвия , Литва , 
Люксембург , Малта , Австрия , Полша , Португалия , Румъния , Словения , Словакия . 
2  ОВ L 189, 3.7.1998 г., стр. 42. 
 
2 1. Цел на Споразумението  
1.1 Споразумението  задължава  страните  по него  да осигурят , полагайки  всички  усилия , че на 
техните  територии  се предоставя  поне  една  от следните  четири  услуги  по пощенските  
плащания : запис  в брой , запис  за изплащане , запис  за вирмент  или пощенски  вирмент . 
Споразумението  съдържа  материалноправни  разпоредби , които  се прилагат  по отношение  на 
пощенските  записи  на хартиен  носител , както  и по отношение  на пощенски  нареждания  за 
изплащане , които  не са на хартиен  носител , като например  записи , предавани  по електронен  
път или чрез друго  техническо  средство . Тези  материалноправни  разпоредби  се отнасят  до 
въпроси  като например  обмена  на компютърни  данни , обработването  на пощенски  
нареждания  за изплащане , рекламации  и режима  на отговорност . 
1.2 Споразумението  се съпътства  от правилник , преразгледан  от Съвета  по пощенска  
експлоатация  през 2008 и 2009 г., който  определя  начина  на прилагане  на Споразумението . 
 2. Общи  забележки  
2.1 ЕЦБ  отбелязва , че съществува  определено  припокриване  между  Споразумението  и 
Директива  2007/64/ ЕО
3 по отношение  на основни  правни  въпроси , като например  
отговорността  на доставчиците  на услуги  по пощенските  плащания  или момента  на 
неотменимост  на пощенско  нареждане  за изплащане . 
2.2 В този смисъл  при подписването  на актовете , приети  от 24-ия Конгрес  на Всемирния  
пощенски  съюз , включително  Споразумението , съответните  държави -членки  приеха  
декларация , в която  се заявява , че техните  страни  ще прилагат  актовете , приети  от Конгреса  
в съответствие  с техните  задължения , произтичащи  от Договора  за създаване  на 
Европейската  общност  и Общото  споразумение  за митата  и търговията  (ГАТТ ) на 
Световната  търговска  организация . Формулировката  на тази декларация  е в съответствие  с 
формулировката  на член  4.3 от Договора  за Европейския  съюз , който  посочва  inter alia , че 
„Държавите -членки  вземат  всички  общи  или специални  мерки , необходими  за гарантиране  
на изпълнението  на задълженията , произтичащи  от Договорите  или от актовете  на 
институциите  на Съюза .“ и че „Държавите -членки ... се въздържат  от всякакви  мерки , които  
биха  могли  да застрашат  постигането  на целите  на Съюза “. 
2.3 ЕЦБ  счита , че съответните  държави -членки , които  са подписали  декларацията , са 
препотвърдили  задължението  си да прилагат  разпоредбите  на Споразумението  в 
съответствие  със задълженията  им по Договорите . Това  би включвало  задължения , 
произтичащи  от вторичното  законодателство  като например  Директива  2007/64/ ЕО. Макар  
стойността  на декларацията  да подлежи  на окончателен  преглед  от страна  на националните  
съдилища , задължението  на държава -членка  да спазва  Договорите  при поемане  на 
                                                 
3  Директива  2007/64/ ЕО на Европейския  парламент  и на Съвета  от 13 ноември  2007 г. относно  платежните  услуги  
във вътрешния  пазар , за изменение  на директиви  97/7/ЕО, 2002/65/ ЕО, 2005/60/ ЕО и 2006/48/ ЕО и за отмяна  на 
Директива  97/5/ЕО (ОВ L 319, 5.12.2007 г., стр. 1.). 
 
3 международни  задължения  ясно  произтича  от член  351 от ДФЕС . Съдът  на Европейския  
съюз  потвърди  това в решение  от 2009 г., „В член  307, втора  алинея  ЕО обаче  се предвижда  
задължение  за държавите  членки  да предприемат  всички  необходими  мерки , за да премахнат  
установените  несъответствия  между  сключените  преди  присъединяването  им споразумения  
и общностното  право . Съгласно  тази разпоредба , когато  е необходимо , държавите  членки  
взаимно  се подпомагат  за постигането  на тази цел, а когато  това е възможно  — приемат  общ 
подход “4. При положение , че това задължение  се разпростира  върху  международните  
споразумения , сключени  преди  присъединяването  на държава -членка  към Съюза , такова  
задължение  несъмнено  би се разпростирало  върху  всички  международни  споразумения , 
независимо  от това дали  са двустранни  или многостранни , които  са сключени  след  
присъединяването . 
 
3. Специфични  забележки   
Заличаване  на определението  на „пощенски  запис “ в Споразумението  
3.1 В контекста  на позоваването  в Директива  2007/64/ ЕО5 на „пощенски  запис “ съгласно  
определението  на Всемирния  пощенски  съюз , ЕЦБ  би искала  да изтъкне , че версията  на 
Споразумението  от 2008 г. не съдържа  определение  на „пощенски  запис “ противно  на 
предходната  версия  на Споразумението , приета  през  2004 г. и в сила  по време  на приемането  
на Директива  2007/64/ ЕО. ЕЦБ  обръща  внимание  на факта , че за да решат  този въпрос  и за 
да осигурят  правна  сигурност , националните  мерки  по прилагане  следва  да дефинират  
„пощенски  запис “ вместо  просто  да се позовават  на „пощенски  запис “ съгласно  
определението  на Всемирния  пощенски  съюз . 
Несъответствия  между  Споразумението  и Директива  2007/64/ ЕО 
3.2  ЕЦБ  би искала  да обърне  по-специално  внимание  на несъответствията  между  
Споразумението  и Директива  2007/64/ ЕО, които  са посочени  по-долу . 
3.2.1 Първо , определението  на момента  на неотменимост  на платежното  нареждане  се различава  в 
двата  правни  акта. Споразумението6 определя  момента  на неотменимост  на платежно  
нареждане  като моментът , в който  е платено  на получателя  или сметката  на получателя  е 
кредитирана , докато , в Директива  2007/64/ ЕО7, платежното  нареждане  е неотменимо  след  
получаването  му от доставчика  на платежни  услуги  на платеца . 
3.2.2 Второ , съгласно  Споразумението8, рекламациите  се приемат  в срок  до шест  месеца  считано  
от деня , следващ  този на приемане  на пощенското  платежно  нареждане . Крайният  срок  и 
                                                 
4  Решение  от 19 ноември  2009 г. по дело  Комисия /Финландия , C-118/07, Сборник , стр. 10889, точка  28. 
5  Член  3, буква  ж), подточка  vii) от Директива  2007/64/ ЕО съдържа  това позоваване  в списъка , отнасящ  се до 
изключенията  от приложното  поле  на директивата ; пощенските  записи  на хартиен  носител  съгласно  
определението  на Всемирния  пощенски  съюз  попадат  извън  обхвата  на директивата . 
6  Член  2.27 и член  6 от Споразумението . 
7  Член  66 от Директива  2007/64/ ЕО. 
8  Член  19.1 от Споразумението . 
 
4 моментът , от който  започва  да тече, са различни  в Директива  2007/64/ ЕО, която  предвижда , 
че уведомяването  за неразрешени  или неточно  изпълнени  платежни  транзакции  трябва  да 
бъде  извършено  не по-късно  от 13 месеца  след  датата  на задължаване  на сметката9. 
3.2.3 Накрая , различават  се обхватът  и продължителността  на отговорността . Съгласно  
Споразумението10, доставчикът  на услуги  по пощенските  плащания  отговаря  до момента , в 
който  пощенското  нареждане  за изплащане  е било  редовно  изплатено  или кредитирано  по 
сметката  на получателя . Предвидено  е изключение  по отношение  на отговорността  на 
доставчика  на платежни  услуги  в случай  на забавяне  при изпълнението  на услугите11. Такова  
изключение  не съществува  в Директива  2007/64/ ЕО, която  предвижда , че доставчикът  на 
платежни  услуги  на получателя  носи  отговорност  пред  получателя  за точното  изпълнение  на 
платежната  транзакция12. 
3.2.4 ЕЦБ  счита  за важно  всяка  съответна  държава -членка  да гарантира , че ратифицирането  на 
Споразумението  не застрашава  прилагането  на съответните  национални  разпоредби  за 
прилагане  на Директива  2007/64/ ЕО, и да предприема  подходящи  мерки  в тази връзка , 
когато  това е необходимо . 
 Настоящото  становище  ще бъде  публикувано  на уебсайта  на ЕЦБ . 
 
 
 Съставено  във Франкфурт  на Майн  на 30 ноември  2010 година . 
 
[подпис ] 
 
Председател  на ЕЦБ  
Jean-Claude TRICHET 
                                                 
9  Член  58 от Директива  2007/64/ ЕО. 
10  Член  20 от Споразумението . 
11  Член  22.1.1. от Споразумението . 
12 Член  75 от Директива  2007/64/ ЕО.